SAN FERNANDO CITY, LA UNION - Nainget a sapsapulen dagiti otoridad ti maysa pay a drug pusher a nakalibas kalpasan ti insayangkat nga operasyon ti nagtipon a pwersa ti San Fernando City Police Office ken PDEA Region 1 idi rabii idiay Brgy. Sevilla ditoy siudad.
Nabigbig laeng ti nasao a suspek nga Alyas "Ariel."
Segun iti maysa kadagiti natiliw a ni Vicente Flores, adda iti ruar ti balay ni Ariel idi simmangpet dagiti otoridad para iti raid isu a nakataray daytoy ken saan pay nga ammo no sadino ti naglemmenganna.
Impetteng ni Flores a ni Alyas "Ariel" ti pudno nga aglaklako iti droga ken ur-urayenna ti mai-deliver koma pay a shabu idi napasamak ti operasyon.
Innayonna pay nga agtataud pay manipud probinsia ti Pangasinan dagiti kontrabando nga ilaklakoda ditoy probinsia.
Maipalagip a malaksid ken ni Flores ket naarestar pay ni Jonomar Aquino ken naala manipud kadakuada ti uppat a sachet ti shabu, dua a 500-peso bills ken cell phone.
ilo_Latn ilo_Latn ilo_Latn ilo_Latn ilo_Latn ilo_Latn